A Magyar Nemzeti Bank elnökének

**54/2024. (XII. 3.) MNB rendelete**

**a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről**

A Magyar Nemzeti Bankról szóló 2013. évi CXXXIX. törvény 171. § (1) bekezdés i*)* pontjában kapott felhatalmazás alapján, a Magyar Nemzeti Bankról szóló 2013. évi CXXXIX. törvény 4. § (6) bekezdésében meghatározott feladatkörömben eljárva a következőket rendelem el:

**1. §** (1)A jegybanki információs rendszerhez elsődlegesen a Magyar Nemzeti Bank (a továbbiakban: MNB) alapvető feladatai ellátása érdekében szolgáltatandó információk (a továbbiakban: adatszolgáltatások) és az adatszolgáltatások teljesítésére kötelezettek (a továbbiakban: adatszolgáltató) körét, valamint az adatszolgáltatások gyakoriságát, teljesítésének módját és határidejét az 1. melléklet tartalmazza.

(2) Az adatszolgáltatásokhoz kapcsolódó táblákat és az azok kitöltésére vonatkozó rendelkezéseket a 2. melléklettartalmazza.

(3) Az adatszolgáltatások teljesítéséhez szükséges – a 3. mellékletbenmeghatározott – technikai segédleteket az MNB e rendelet hatálybalépésével egyidejűleg, a honlapján teszi közzé.

**2. §** Ez a rendelet 2025. január 1-jén lép hatályba.

**3. §** (1)Az adatszolgáltató a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 54/2021. (XI. 23.) MNB rendelet [a továbbiakban: 54/2021. (XI. 23.) MNB rendelet] szerinti, 2025. január 1-jét megelőző tárgyidőszakra vonatkozó adatszolgáltatás teljesítése során – a (2) bekezdésben foglaltak kivételével – az 54/2021. (XI. 23.) MNB rendelet szabályait alkalmazza.

(2) Az adatszolgáltató az 1. melléklet I. pontjában foglalt táblázat

a) 33. sora szerinti F10 MNB azonosító kódú adatszolgáltatást;

b) 108. sora szerinti P68 MNB azonosító kódú adatszolgáltatást

első alkalommal 2024. évre mint tárgyidőszakra vonatkozóan teljesíti.

(3) Az adatszolgáltató az 1. melléklet I. pontjában foglalt táblázat 98. sora szerinti P56 MNB azonosító kódú adatszolgáltatást a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 54/2024. (XII. 3.) MNB rendelet módosításáról szóló 41/2025. (XII. 4.) MNB rendelet 2. melléklet 20. pontjával megállapított adattartalommal és kitöltési előírások szerint első alkalommal 2026. január 15-i állapotra vonatkozóan, 2026. január 16-án teljesíti.

**4. §**

Dr. Matolcsy György

a Magyar Nemzeti Bank elnöke